તેણે જણાવ્યું કે, તે મોટાભાગે દિવસ દરમિયાન અભ્યાસ કરીને સાંજના સમયે પોતાના આ સાહસ માટે સમય ફાળવે છે. આ રીતે અભ્યાસમાં ખલેલ નથી પડતી અને તેના કામને પણ અસર થતી નથી. આ કામમાં તેને સૌથી વધુ મદદ કરનારા તેના માતા-પિતા જણાવે છે કે, તેઓ નિયમિત રીતે તેને પ્રોત્સાહન આપતા રહે છે જેથી તેનું મનોબળ મજબૂત બને. અનુભવના જણાવ્યા પ્રમાણે તે સતત પ્રયાસ કરે છે કે વિવિધ સમાજના લોકોની મદદથી ટાયર બાળવાથી થતા પ્રદુષણ અંગે જાગ્રતી આવે. હાલમાં જ શરૂ કરવામાં આવેલા પોતાના સાહસ વિશે અનુભવ જણાવે છે કે, તે ફેબ્રુઆરીના અંત સુધીમાં લગભગ એક હજાર ટાયર ભેગા કરવા માગે છે અને તેની યોજના છે કે તે પોતાના આ વ્યવસાયને દેશભરમાં વિસ્તૃત કરે.